Necelá dvojročná prestávka v rámci organizácie sa končí: Jeden z najlepších postojárov RFA je späť

Český postojár Patrik Záděra sa opäť predstaví pod hlavičkou RFA. Jeden z najlepších strikerov organizácie bude súčasťou septembrového turnaja RFA 33 v Bratislave, ktorého generálnym partnerom je Tipos. V Gopass Aréne sa chce ďalším víťazstvom priblížiť k vytúženému titulu. O ten už v minulosti bojoval trikrát. Podujatie prebehne 25. septembra a vstupenky nájdete v sieti TicketLIVE.